**SZAKMAI BESZÁMOLÓ**

**projekt száma:** TOP\_PLUSZ-3.1.3-23-HE1-2024-00020

**projekt címe:** Petőfibánya község által vezetett konzorciumban megvalósuló helyi humán fejlesztések

**Megvalósító: Petőfibánya Községi Önkormányzat**

**[program neve] Gyereknap, Nyárváró vigasság**

**[program időpontja] 2025. május 24.**

A Gyereknap, Nyárváró vigasság elnevezésű program 2025. május 24-én került megrendezésre a petőfibányai művelődési házban és környékén.

A rendezvény 08:00-kor (240 perc) kezdődött a főzőfesztivállal, amelyen civil szervezetek, vállalati és baráti társaságok is szerepeltek.

12:00-tól (60 perc) a szabadtéri színpad programját egy kedves petőfibányai nyugdíjas zenész előadása nyitotta, majd őt követte a főzőverseny eredményhirdetése.

Az elismeréseket Juhász Péter polgármester úr adta át.

Ezzel párhuzamosan zajlott a biciklis ügyességi verseny a művelődési ház melletti park területén (12:00-13:00), aminek a pályafelszerelését a Polgárőrség biztosította, a lebonyolítást és a díjazást alpolgármester úr koordinálta. A legügyesebbeket egy-egy kupával és csokoládéval díjazták.

12:30 és 15:00 között ingyenesen lovaglásra volt lehetőségük a gyerekeknek.

Az egyik civil szervezet a művelődési ház aulájában ingyenes süteménykóstolóval kedveskedett a rendezvényre ellátogatóknak.

13:00-tól 17:00-ig ingyenes csillámtetoválásra és arcfestésre lehetett vállalkozni, valamint a délutáni programot színesítette egy folyamatos kisállatbemutató. Ezen időtartam alatt ingyenes ugrálóvár és körhinta állt a gyerekek rendelkezésére, amit nagy örömmel fogadtak és teljes mértékben ki is használtak.

A délután folyamán meglátogatta rendezvényünket a tűzoltóság és a rendőrség szolgálati autója is. A legkisebbek nagy örömére beülhettek a járművekbe és közelről láthatták, megérinthették a mindennapi felszerelési tárgyaikat.

15:00-tól (50 perc) diákolimpiát rendezünk különböző ügyességi versenyekkel (zsákban futás, célba dobás, hullahopp kihívás és ugró iskola is szerepelt a versenyszámok között), aminek nagy sikere volt a kisiskolás korosztály tagjai körében.

14:00-tól (40 perc) zenés, interaktív gyermek előadást láthattunk a szabadtéri színpadon.

15:00-tól a helyi általános iskola diákjai adtak 30 perces műsort, amit a helyi óvoda 20 perces fellépése követett. A fellépő gyerekek munkáját csokoládéval köszöntük meg.

16:00-tól (60 perc) retro slágerekből összeállított zenés, énekes előadást láthattunk a színpadon.

17:00-tól (40 perc) humorista előadása vidította fel a nézőket az idősebb korosztály legnagyobb örömére.

20:00-tól (90 perc) Élőzenés koncert zárta a rendezvény programsorozatát, mely osztatlan sikert aratott.

 ………………………………….

 Juhász Péter

 Polgármester